《寄题萧山岁寒堂》
宋代·刘敞

伊堂早颓挫，松柏亦憔悴。常惟摧为薪，中涂失苍翠。

昨来始营葺，榱桷复高丽。萧萧青云干，始有百大意。

神明顿来还，故老咸歔欷。朝燕得所常，问谁救其敝。

吾家渥洼驹，颇有超绝气。好事能复古，爱奇趣起废。

后凋甚明白，来者思彷佛。此实贤智谋，古人贵岂弟。

仲尼颂子产，其养民也惠。召公憩甘棠，后世歌蔽芾。

勉旃崇其业，事足伯父继。令名与佳树，自可俱亿岁。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。